CELEX: 31988R3031
Language: el
Date: 1988-09-30 00:00:00
Title: Κανονισμός (ΕΟΚ) αριθ. 3031/88 της Επιτροπής της 30ής Σεπτεμβρίου 1988 περί παύσεως της αλιείας μερλούκιου από πλοία με σημαία των Κάτω Χωρών

Avis juridique important

|

31988R3031

Κανονισμός (ΕΟΚ) αριθ. 3031/88 της Επιτροπής της 30ής Σεπτεμβρίου 1988 περί παύσεως της αλιείας μερλούκιου από πλοία με σημαία των Κάτω Χωρών  

Επίσημη Εφημερίδα αριθ. L 271 της 01/10/1988 σ. 0084 - 0084

***** ΚΑΝΟΝΙΣΜΟΣ (ΕΟΚ) αριθ. 3031/88 ΤΗΣ ΕΠΙΤΡΟΠΗΣ  της 30ής Σεπτεμβρίου 1988  περί παύσεως της αλιείας μερλούκιου από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3977/87 του Συμβουλίου της 21ης Δεκεμβρίου 1987 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1988 και ορισμένων όρων υπό τους οποίους μπορούν να αλιευθούν (2) προβλέπει τις ποσοστώσεις για τον μερλούκιο για το 1988·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσότητα που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων μερλούκιου στα ύδατα των διαιρέσεων CIEM VIIa (ζώνη ΕΟΚ), IV (ζώνη ΕΟΚ) από πλοία με σημαία των Κάτω Χωρών ή νηολογημένα στις Κάτω Χώρες έφθασαν τις ποσοστώσεις που είχαν διατεθεί για το 1988,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μερλούκιου στα ύδατα των διαιρέσεων CIEM IIa (ζώνη ΕΟΚ), IV (ζώνη ΕΟΚ) από πλοία με σημαία των Κάτω Χωρών ή νηολογημένα στις Κάτω χώρες εκτιμάται ότι έχει εξαντλήσει τις ποσοστώσεις που είχαν διατεθεί στις Κάτω Χώρες για το 1988.  Απαγορεύεται η αλιεία μερλούκιου στα ύδατα των διαιρέσεων CIEM IIa (ζώνη ΕΟΚ), IV (ζώνη ΕΟΚ) καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση μερλούκιου που έχει αλιευθεί στη διαίρεση αυτή, από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία έναρξης ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Σεπτεμβρίου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 375 της 31. 12. 1987, σ. 1.